|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.aprīlī** | **Nr. GND/2025/\_\_\_** |
|  | **(protokols Nr.\_\_\_; \_\_\_.p)** |

**Par Gulbenes novada pašvaldības domes 2025.gada \_\_.aprīļa saistošo noteikumu Nr.\_\_ “Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam”” izdošanu**

Izskatot sagatavotos Gulbenes novada pašvaldības domes 2025.gada \_\_.aprīļa saistošos noteikumus Nr.\_\_ “Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam””, pamatojoties uz Pašvaldību likuma 10.panta pirmās daļas 1.punktu, kas nosaka, ka tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un 48.panta pirmo daļu, kas nosaka, ka saistošo noteikumu par pašvaldības budžetu izstrādi regulē likums “Par pašvaldību budžetiem”, un Apvienotās Attīstības un tautsaimniecības komitejas un Finanšu komitejas sēdes ieteikumu, atklāti balsojot: ar \_\_ balsīm "Par" – (), "Pret" – (), "Atturas" – (), Gulbenes novada pašvaldības dome NOLEMJ:

1. IZDOT Gulbenes novada pašvaldības domes 2025.gada \_\_.aprīļa saistošos noteikumus Nr.\_\_ “Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam””, saskaņā ar pielikumiem.
2. UZDOT Gulbenes novada Centrālās pārvaldes Kancelejas nodaļai lēmuma 1.punktā minētos saistošos noteikumus triju darbdienu laikā pēc to parakstīšanas nosūtīt Viedās administrācijas un reģionālās attīstības ministrijai zināšanai.
3. UZDOT Gulbenes novada Centrālās pārvaldes Kancelejas nodaļai lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas nosūtīt izsludināšanai oficiālajā izdevumā “Latvijas Vēstnesis”.
4. Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju)
5. Saistošie noteikumi stājas spēkā nākošajā dienā pēc to izsludināšanas un tie ir brīvi pieejami Gulbenes novada Centrālās pārvaldes ēkā Ābeļu ielā 2, Gulbenē, Gulbenes novadā.

Gulbenes novada pašvaldības domes priekšsēdētājs A. Caunītis

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

|  |  |
| --- | --- |
| **2025.gada \_\_.\_\_\_\_\_\_\_\_\_\_\_\_\_\_\_\_\_\_\_** | **Saistošie noteikumi Nr. \_\_** |
|  | **(protokols Nr.\_\_; \_\_.p.)** |

**Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam”**

Izdoti saskaņā ar Pašvaldību likuma 10.panta pirmās daļas 1.punktu, 48.panta pirmo un otro daļu, likuma “Par pašvaldību budžetiem” 16. un 17.pantu

1. Izdarīt Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam” šādus grozījumus.
2. Apstiprināt pašvaldības pamatbudžetu 2025. gadam šādā apmērā (1.pielikums):
   1. kārtējā gada ieņēmumi 41 663 288 *euro*,
   2. kārtējā gada izdevumi 51 217 847 *euro*,
   3. finansēšana 9 554 559 *euro*.
3. Apstiprināt Gulbenes novada pašvaldības pamatbudžeta 2025.gada ieņēmumus, izdevumus un finansēšanu pa struktūrvienībām saskaņā ar 2.pielikumu.
4. Apstiprināt pašvaldības ziedojumus 2025. gadam šādā apmērā (3.pielikums):
   1. kārtējā gada ieņēmumi 724 *euro*,
   2. kārtējā gada izdevumi 23 211 *euro*,
   3. finansēšana 22 487 *euro*.
5. Apstiprināt Gulbenes novada pašvaldības grozījumus saistību apmērā saimnieciskajā gadā un turpmākajos gados (aizņēmumus, galvojumus) 2025. gadam 32 718 504 *euro* apmērā (4.pielikums).
6. Gulbenes novada pašvaldības dome lemj par grozījumiem Gulbenes novada pašvaldības 2025. gada budžeta ieņēmumu, izdevumu un finansēšanas apmērā.
7. Gulbenes novada pašvaldība 2025. gadā nodrošina pašvaldības aizņēmumu pamatsummas atmaksu un kredītu procentu samaksu, saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem.
8. Budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu un, lai izdevumi pēc naudas plūsmas nepārsniedz attiecīgajam mērķim tāmē plānotos pašvaldības budžeta izdevumus atbilstoši ekonomiskajām un funkcionālajām kategorijām.
9. Saistošie noteikumi par pašvaldības budžeta grozījumiem stājas spēkā nākamajā dienā pēc to izsludināšanas.
10. Pašvaldības budžeta grozījumiem jābūt publiski pieejamiem Gulbenes novada Centrālās pārvaldes ēkā Ābeļu ielā 2, Gulbenē, Gulbenes novadā.

Gulbenes novada pašvaldības domes priekšsēdētājs A. Caunītis

|  |  |  |  |  |  |
| --- | --- | --- | --- | --- | --- |
| |  | | --- | |  | | **GULBENES NOVADA PAŠVALDĪBA** | | Reģ.Nr.90009116327 | | Ābeļu iela 2, Gulbene, Gulbenes nov., LV-4401 | | Tālrunis 64497710, mob.26595362, e-pasts; dome@gulbene.lv, www.gulbene.lv | |

**Paskaidrojuma raksts**

**Gulbenes novada pašvaldības domes 2025.gada \_\_.aprīļa saistošajiem noteikumiem Nr. \_\_**

**“Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam””**

Gulbenes novada Centrālās pārvaldes Finanšu nodaļa ir veikusi Gulbenes novada pašvaldības 2025.gada budžeta analīzi - budžeta ieņēmumu, izdevumu un finansēšanas daļā. Ņemot vērā Gulbenes novada pašvaldības domes pieņemtos lēmumus, Gulbenes novada pašvaldības iestāžu un struktūrvienību noslēgtos līgumus, un budžeta izpildes atskaites, preču un pakalpojumu izmaksu svārstības*,* ir sagatavoti Gulbenes novada pašvaldības 2025.gada budžeta grozījumi.

***Grozījumi pamatbudžeta ieņēmumos***

Gulbenes novada pašvaldības pamatbudžeta ieņēmumu plāns palielināts par **238 175** *euro*.

|  | Apstiprināts 06.02.2025. *euro* | Grozījumi  (+/-), *euro* | Precizēts 2025. gadam, *euro* |
| --- | --- | --- | --- |
| Ienākuma nodokļi | 14 459 935 | 0 | 14 459 935 |
| Īpašuma nodokļi | 1 355 229 | 0 | 1 355 229 |
| Nodokļi par pakalpojumiem un precēm | 258 968 | 0 | 258 968 |
| Ieņēmumi no uzņēmējdarbības un īpašuma | 25 153 | 0 | 25 153 |
| Valsts (pašvaldību) nodevas un kancelejas nodevas | 36 380 | 0 | 36 380 |
| Naudas sodi un sankcijas | 9 030 | 0 | 9 030 |
| Pārējie nenodokļu ieņēmumi | 59 523 | 622 | 60 145 |
| Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas | 815 000 | 0 | 815 000 |
| No valsts budžeta daļēji finansētu atvasinātu publisku personu un budžeta nefinansētu iestāžu transferti | 16 848 | 0 | 16 848 |
| Valsts budžeta transferti | 20 628 348 | 204 379 | 20 832 727 |
| Pašvaldību budžeta transferti | 470 000 | 0 | 470 000 |
| Budžeta iestāžu ieņēmumi | 3 290 699 | 33 174 | 3 323 873 |
| **KOPĀ** | **41 425 113** | **238 175** | **41 663 288** |

**Būtiskākie pamatbudžeta ieņēmumu grozījumi:**

* Palielināti ieņēmumi no valsts budžeta transfertiem (ieņēmumu kods 18.0.0.0.)par **204 379** *euro*, t.sk.:
* Piešķirta valsts mērķdotācija mācību grāmatu un mācību līdzekļu iegādei 75 346 *euro* Gulbenes novada vispārējās izglītības iestāžu un pirmsskolas izglītības iestāžu obligātās apmācības vecuma izglītojamajiem – *35,28* euro uz vienu izglītojamo;
* Piešķirta papildu mērķdotācija Gulbenes mūzikas skolas pedagogu darba samaksai 4 271 *euro*;
* Piešķirta papildu mērķdotācija Gulbenes mākslas skolas pedagogu darba samaksai 2 145 *euro*;
* Saņemta mērķdotācija no Valsts Kultūrkapitāla fonda 13 751 *euro*, t.sk. projekta “Gulbenes muzeja pastāvīgo ekspozīciju dizaina koncepciju izstrāde” realizācijai 6 900 *euro*, Stāmerienas pils projektu “Stāmerienas pils trīs greznu durvju restaurācija” un “Latviešu kamermūzika ezermalā” realizācijai – 6001 *euro*, Gulbenes bibliotēka KKF projekta “Vārds, kas atstāj pēdas” realizācijai – 850 *euro*;
* Projekta "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanai 51 355 *eur*o;
* Projekta "Pedagogu profesionālā atbalsta sistēmas izveide" realizēšanai 47 106 *euro*;
* Projekta "Zivju resursu pavairošana Gulbenes novada ezeros" realizācijai 9 957 *euro*.
* Palielināti ieņēmumi no budžeta iestāžu sniegtajiem maksas pakalpojumu ieņēmumiem un citi pašu ieņēmumi (ieņēmumu kods 21.0.0.0.) palielināti par **33 174** *euro*, t.sk.:
* ieņēmumi par nedzīvojamā nekustamā īpašuma nomu – 3000 *euro* no Latvijas Automobiļu federācijas;
* ieņēmumi par projektu īstenošanu, projekts Green Railway – 27 174 *euro*;
* ieņēmumi par komunālajiem pakalpojumiem Lejasciema pamatskolai – 3 000 *euro*.
* Par 622 euro palielināti ieņēmumi no ūdenstilpju un zvejas tiesību nomas un zveju tiesību rūpnieciskas izmantošanas (licences) (ieņēmumu kods 12.0.0.0.).

***Grozījumi pamatbudžeta izdevumos***

Gulbenes novada pašvaldības pamatbudžeta izdevumu plāns palielināts par **238 175***euro*.

Izdevumi precizēti pa funkcionālajām kategorijām un ekonomiskajām kategorijām, plānoto izdevumu palielinājums/samazinājums attiecīgi koriģēts izdevumu sadaļā, palielinot/samazinot izdevumu pozīcijas. Budžeta tāmju izpildītāji ir atbildīgi par noteikto normu ievērošanu un, atbilstoši savai kompetencei, nodrošina budžeta izpildi un kontroli, kā arī pašvaldības budžeta līdzekļu efektīvu, lietderīgu un ekonomisku izlietošanu atbilstoši paredzētajiem mērķiem, nepārsniedzot budžetā apstiprināto apropriāciju.

Gulbenes novada pašvaldības budžeta 2025.gada budžeta izdevumu grozījumi atbilstoši funkcionālajām kategorijām:

| Izdevumi | Apstiprināts 06.02.2025.  *euro* | Grozījumi (+/-), *euro* | Precizēts 2025. gadam, *euro* |
| --- | --- | --- | --- |
| Vispārējie valdības dienesti | 3 251 404 | 390 | 3 251 794 |
| Sabiedriskā kārtība un drošība | 320 280 | 0 | 320 280 |
| Ekonomiskā darbība | 3 912 058 | 7 935 | 3 919 993 |
| Vides aizsardzība | 626 465 | 0 | 626 465 |
| Teritoriju un mājokļu apsaimniekošana | 12 099 746 | 11 050 | 12 110 796 |
| Veselība | 145 747 | 0 | 145 747 |
| Atpūta, kultūra un reliģija | 5 041 148 | 16 742 | 5 057 890 |
| Izglītība | 19 403 762 | 163 670 | 19 567 432 |
| Sociālā aizsardzība | 6 179 062 | 38 388 | 6 217 450 |
| **KOPĀ** | **50 979 672** | **238 175** | **51 217 847** |

Gulbenes novada pašvaldības 2025.gada budžeta izdevumu grozījumi atbilstoši ekonomiskajām kategorijām:

| Izdevumi | Apstiprināts 06.02.2025.  *euro* | Grozījumi (+/-), *euro* | Precizēts 2025. gadam, *euro* |
| --- | --- | --- | --- |
| Atlīdzība | 22 307 133 | 63 904 | 22 371 037 |
| Preces un pakalpojumi | 11 299 831 | 173 369 | 11 473 200 |
| Subsīdijas un dotācijas | 86 044 | 23 163 | 109 207 |
| Procentu izdevumi | 1 083 921 | 0 | 1 083 921 |
| Pamatkapitāla veidošana | 13 716 255 | -16 400 | 13 699 855 |
| Sociāla rakstura maksājumi un kompensācijas | 1 649 349 | -11 091 | 1 638 258 |
| Tansferti, uzturēšanas izdevumu transferti, pašu resursu maksājumi, starptautiskā sadarbība | 823 139 | 5 230 | 828 369 |
| Kapitālo izdevumu transferti | 14 000 | 0 | 14 000 |
| **KOPĀ** | **50 979 672** | **238 175** | **51 217 847** |

**Būtiskākie pamatbudžeta izdevumu grozījumi:**

* Par **63 904** *euro* palielināti atlīdzības izdevumi – projektu personāla atlīdzībai plānoti *38 599* euro, t.sk. projekta "Pedagogu profesionālā atbalsta sistēmas izveide" personāla atlīdzībai 28 921 *euro,* Gulbenes mūzikas un mākslas skolu pedagogu darba samaksai 6 416 *euro* (papildus piešķirtā mērķdotācija)*,* palielinājums saistīts arī ar nepieciešamību slēgt uzņēmuma līgumus atsevišķu pakalpojumu saņemšanai kultūras jomā.
* Par **173 369** *euro* palielināti preču un pakalpojumu izdevumi, t.sk. par 53 494 *euro* palielināti izdevumi mācību līdzekļu un materiālu iegādei (piešķirta mērķdotācija), par 6 045 *euro* palielināti izdevumi par precēm iestādes sabiedrisko aktivitāšu īstenošanai, kas saistīts ar dažādiem kultūras pasākumiem, par 113 145 *euro* palielināti izdevumi inventāra iegādei (t.sk. 91 509 *euro*, kas saistīts ar Sveķu pamatskolas projektu “Sveķu pamatskolas mācību vides pilnveidošana” - no pamatlīdzekļu koda pārcelta summa uz inventāra kodu).
* Par **23 163** *euro* palielinātas subsīdijas un dotācijas biedrībām, nodibinājumiem – līdzfinansējums projektu realizācijai. Līdzfinansējumam rezervētā summa sākotnēji plānota pakalpojumu un pamatkapitāla izdevumu kodos.
* Par **16 400** *euro* samazināti pamatkapitāla veidošanas izdevumi.
* Par **11 091** euro samazināti izdevumi sociālā rakstura maksājumiem un kompensācijām – saskaņā ar Nodarbinātības valsts aģentūru noslēgto līgumu precizēts bezdarbnieku stipendijām plānotais finansējums;
* Par **5 230** *euro* palielināti izdevumi pašvaldību uzturēšanas izdevumu transfertiem uz valsts budžetu un starptautiskajai sadarbībai projekta ietvaros: ERAF projekta Valsts un pašvaldību tīmekļvietņu vienotās platformas IKT risinājuma uzturēšanas izmaksu segšana par 2025.gadu un maksājums Gulbenes novada bibliotēkas realizētā "Nordplus" projekta sadarbības partneriem.

Sakarā ar Gulbenes novada vides aizsardzības fonda izveidi, tāme “Dabas resursu nodoklis (vides komisija)” tiek pārdēvēta “Gulbenes novada vides aizsardzības fonds”. Līdz šim šīs tāmes ieņēmumus veidoja tikai dabas resursu nodokļa ieskaitījumi, līdzekļi tika lietoti saskaņā ar Vides komisijas lēmumiem. Turpmāk plānots, ka fonda līdzekļus veidos arī ieņēmumi no ūdenstilpju un zvejas tiesību nomas, medības tiesību nomas, no atlīdzības par dabas daudzveidības samazināšanu un soda naudas par noteikumu neizpildīšanu fonda darbības jomās. Fonda līdzekļu izlietojumu noteiks Gulbenes novada pašvaldības vides aizsardzības fonda padome tās nolikumā noteiktajā kārtībā.

**Pamatbudžeta finansēšanas** sadaļā grozījumi nav veikti.

***Ziedojumu grozījumi***

Gulbenes novada pašvaldības ziedojumu ieņēmumu un izdevumu plāns palielināts par **724** *euro*. Ziedojumu no fiziskas personas, nerezidenta, saņēmusi Tirzas pamatskola.

Gulbenes novada pašvaldības domes priekšsēdētājs A. Caunītis